ગાંમની શેરીઓમાંથી પસાર થાઓ તો ઘમ્મર ઘમ્મર ફરતા હોય વલોણાં, ઘરર…ઘરર..ઘસાતી વોય ઘંટીઓ, કોઈના વાડામાં કે કોઢમાં દોવાતી ભેંસનો ચરર..ચરર આવતો વોય શેડનો અવાજ. અતારે તો ભૈ તમારે પ્લાસ્ટિકની થેલીઓ કે કાચની શીશીઓમાં બે-ચાર દાડાનું બંધ કરેલું દૂધ પીવાનું. દવાઓ નાંસેલું માંખણ અને ઘી ખાવાનું ફ્લોર મિલમાં અનાજ દળવાનું. શેકેલો પાપડ ભાગવાની પણ તૈયારી નૈ તમારી. પછી તમારા શરીરનો મેદ ના વધે તો થાય શ્યું ? બધું જ ઉછીનું ને ઉધારનું ! વાસી ખાઈન જીઓ પછી ચ્યાંથી લાંબુ વોય તમારું આયખું ?